ID-DEĊIŻJONI TAL-KUMMISSJONI
tat-13 ta' Ottubru 2004
li temenda d-Deċiżjoni 2004/280/KE li tistipola miżuri transizzjonali għall-bejgħ ta' ċerti prodotti li ġejjin mill-annimali miksuba fir-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, s-Slovenja u s-Slovakkja
innotifikata fid-dolument bin-numru C(2004) 3729
(Test b'rilevanza għaż-ŻEE)
(2004/700/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' Sħubija tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, l-Polonja, s-Slovenja u s-Slovakkja, u b'mod partikolari l-Artikolu 42 tiegħu,
Billi:
(1)
Mill-1 ta' Mejju 2004, prodotti li ġejjin mill-annimali miksuba fir-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, s-Slovenja u s-Slovakkja (“l-Istati Membri l-ġodda”), kellhom jitqiegħdu fuq is-suq skond ir-regoli relevanti tal-Komunità b'mod partikolari f'dak li għandu x'jaqsam ma' l-istruttura u l-indafa fl-istabbilimenti u l-kontroll u l-marka tas-saħħa tal-prodotti.
(2)
Uħud minn dawn il-prodotti li ġejjin mill-annimali miksuba fl-Istati Membri l-ġodda qabel id-data ta' l-Sħubija kienu diġà fil-ħażna f'dik id-data. Madankollu, dawk il-prodotti li ġejjin mill-annimali jistgħu ma jkunux konformi mal-ħtiġijiet veterinarji kollha tal-Komunità.
(3)
Id-Deċiżjoni tal-Kummissjoni 2004/280/KE tad-19 ta' Marzu 2004 li tistipola miżuri transizzjonali għall-bejgħ ta' ċerti prodotti li ġejjin mill-annimali miksuba fir-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, s-Slovenja u s-Slovakkja (1) daħlu fis-seħħ fl-1 ta' Mejju 2004.
(4)
Id-Deċiżjoni 2004/280/KE tawtorizza, sal-31 ta' Diċembru 2004, li jitqiegħed fis-suq fl-Istati Membri l-Ġodda minn fejn ikunu ġejjin, prodotti msemmija f'dik id-Deċiżjoni, bil-kundizzjoni li jkollhom l-marka nazzjonali preskritta f'dak l-Istat Membru l-Ġdid qabel 1 ta' Mejju 2004 għal prodotti li ġejjin mill-annimali li huma tajbin għal konsum mill-bniedem.
(5)
Id-Deċiżjoni 2004/280/KE tawtorizza, sal-31 ta' Awissu 2004, l-innegozjar fi prodotti msemmija f'dik id-Deċiżjoni li huma miksuba fi stabbilimenti awtorizzati li jesportaw lejn il-Komunità.
(6)
Id-Deċiżoni 2004/280/KE tawtorizza, sal-31 ta' Diċembru 2004, li tintuża l-ħażna ta' materjal tat-tgeżwir u ta' l-ippakkjar u tikketti li jkun fihom il-marka preskritta fl-Istati Membri l-Ġodda minn fejn ikunu ġejjin qabel l-1 ta' Mejju 2004 għal prodotti li ġejjin mill-annimali li huma tajbin għal konsum mill-bniedem, biex jitqiegħed fuq is-suq lokali kif provdut mid-Deċiżjoni.
(7)
Ir-Repubblika Ċeka, l-Ungerija u l-Polonja indikaw li ċerti prodotti li ġejjin mill-annimali li għandhom perjodu ta' żmien twil qabel ma jiskadu u li ma humiex ta' riskju għall-konsumaturi, għadhom maħżuna u mhux ser jinbiegħu qabel il-31 ta' Diċembru 2004. Huwa xieraq għalhekk li jiġu estiżi iktar il-limiti ta' żmien provduti fid-Deċiżjoni 2004/280/KE.
(8)
Fil-15 ta' Lulju 2004 il-Kumitat Permanenti għall-Katina Alimentari u s-Saħħa ta' l-Annimali kien konsultat u l-ebda Stat Membru ma oppona l-possibilità ta' estensjoni tal-limiti ta' żmien provduti fid-Deċiżjoni 2004/280/KE.
(9)
Id-Deċiżjoni 2004/280/KE għalhekk għandha tiġi emendata kif xieraq.
(10)
Il-miżuri provduti f'din id-Deċiżjoni huma fi qbil ma' l-opinjoni tal-Kumitat Permanenti għall-Katina Alimentari u s-Saħħa ta' l-Annimali.
ADOTTAT DIN ID-DEĊIZJONI:
Artikolu 1
Id-Deċiżjoni 2004/280/KE hija emendata kif ġej:
a)
Fl-Artikolu 2(1), id-data “31 ta' Diċembru 2004” hija sostitwita bid-data “30 ta' April 2005”.
b)
Fil-frażi ta' introduzzjoni ta' l-Artikolu 3, id-data “31 ta' Awissu 2004” hija sostitwita bid-data “30 ta' April 2005”.
ċ)
Fl-Artikolu 4(1), id-data “31 ta' Diċembru 2004” hija sostitwita bid-data “30 ta' April 2005”.
Artikolu 2
Din id-Deċiżjoni hija indirizzata lill-Istati Membri.
Maghmula fi Brussell, fit-13 ta' Ottubru 2004.